**Пернила Август** (швед. изг. [pæˈɳɪ̂lːa ˈǎʊɡɵst] ( слушнете); родена **Миа Пернила Херцман-Ериксон**; 13 февруари 1958 година) е шведска глумица, режисерка и сценаристка. Бидејќи била една од водечките глумици во Шведска и долгогодишен соработник со режисерот Ингмар Бергман, таа ја освоила наградата за најдобра глумица на Канскиот филмски фестивал во 1992 година за нејзината улога во „*Најдобри намери"*. Таа е позната и како Шми Скајвокер во „*Војна на Ѕвездите: Епизода I - Фантомската закана"* и „*Војна на Ѕвездите: Епизода II - Напад на клоновите"*.

Кариера
-------

### Глума

Август започнала да глуми за време на нејзиното детство во театар и на училиште. Нејзината професионална глумечка кариера започнала во 1975 година кога режисерот Рој Андерсон и дал мала улога во филмот „*Гилијап*", а од 1979 година играла во филмовите на режисерите, Вилгот Сјоман (меѓу нив, филмот за Алфред Нобел, од 1983 година) и Ласе Халстрем. Студирала глума на Шведската национална академија за мимика и глума во Стокхолм во 1979–82 година. Пред да ги заврши студиите, таа го привлекла вниманието на Ингмар Бергман, кој и дал улога во неговиот филм „*Фани и Александар"* (1982), играјќи дадилка во романтизираниот портрет на режисерот од неговото детство. Тоа го означила почетокот на дведецениската соработка, притоа добивајќи неколку меѓународни награди, вклучувајќи ја и телевизиската серија „*Најдобри намери"* (1991), каде ја играла мајката на Бергман и го запознала нејзиниот втор сопруг, режисерот Бил Август, потоа ТВ-продукциите „*Приватни исповеди"* (1996), во режија на Лив Улман, и „*Во присуството на кловн"* (1997) повторно од Бергман.

Таа исто така глумела во „*Патот на змијата*" на Бо Видерберг (1986), како и во неговата ТВ-продукција на „*Дивата патка*" на Хенрик Ибзен (1989). Меѓу многуте скандинавски и меѓународни филмови се појавува и во „*Ерусалим"* на Бил Август (1996); „*Каде завршува виножитото"* (1999) (ја добила наградата Гулдбаге за најдобра глумица), „*Роденденот"* (2000) и „*Јас сум Дина"* (2002) на Ричард Хоберт; „*Om jag vänder mig om" (Ако се свртам)* (2003) на Бјорн Рунге, каде добила Сребрена мечка на Берлинскиот филмски фестивал во 2004 година и други награди за најдобра глумица; „*Убиство"* (2005) и шведско-тајванскиот *„Мис Кики"* (2009) на Пер Флај; и „*Вистината и последиците"* (2012) на Јан Троел.

На Кралскиот драмски театар во Стокхолм, таа глумела во неколку претстави, почнувајќи од 1981 година, неколку во режија на Ингмар Бергман и на меѓународни турнеи. Тука спаѓаат Офелија во *Хамлет* на Вилијам Шекспир (1986) (улога што ја играла и во друг шведски телевизиски филм од 1985 година), „*Драма од соништата"* на Аугуст Стриндберг (1986), Нора во „*Куклена куќа"* на Хенрик Ибзен (1989), Хермиона во специјалната верзија на Бергман на „*Зимска приказна"* (1994), главннта улога во Шелеровата „*Мери Стјуарт"* (2000) и Елена Алвинг во „*Духови" на* Ибсен (2002). Таа исто така работела со рускиот режисер Јуриј Љубимов во „*Празник во време на чума* "на Александар Пушкин (1996). Во 1983-84 година, работела во Фолктетерн и Јевлеборг (Народниот театар во Јевлеборг) со режисерот Питер Оскарсон во „*Трите сестри"* на Антон Чехов. Во 2008 година, глумела во сценското производство на „*Челични магнолии"* во Стокхолм.

Таа се појавила во две епизоди на *„Хроники на младиот Индијана Џонс"* во 1993 година. Многумина говорници на англискиот јазик ја знаат најдобро како Шми Скајвокер, мајката на Анакин Скајвокер, од „*Војна на Ѕвездите: Епизода I - Фантомската закана"* (1999), и продолжението „*Напад на клоновите"* (2002). Ја поделила улогата на Дева Марија во „*Марија, Исусовата мајка"* (1999) со Мелинда Кинаман. Таа играла значајна улога во шведскиот филм „*Sprängaren" (Краен рок)* (2001) заедно со Хелена Бергстрем. Во 2011 година, таа ја повторила улогата на Шми Скајвокер во третата сезона на „*Војна на Ѕвездите: Војна на клоновите"* во епизодата „Надвладетели", која се емитувала на 28 јануари.

### Режија

По нејзиното режисерско деби со краткиот филм „*Временска бомба"* во 2005 година (*Blindgångare)*, таа дебитирала како режисер на долгометражни филмови и сценарист во 2010 година со „*Beyond" (Преку)*, во кој глумат Нуми Рапасе и Ола Рапасе. Филмот бил избран за претставник од Шведска за најдобар странски филм на 84-то издание за Оскар и бил награден со Шведските Гулдбаге награди и други (Август победила за најдобар режисер и најдобро сценарио). Во октомври 2011 година, од Август било побарано да режира нова данска драмска серија „*Arvingerne"*, по што таа прифатила. Премиерата на серијата била на DR ТВ каналот на 1 јануари 2014 година. Нејзините две најмали ќерки имаат камео појави во серијата.

Награди
-------

Меѓу многуте меѓународни награди и номинации, на Канскиот филмски фестивал во 1992 година таа ја добила наградата за најдобра глумица, за нејзината улога во „*Најдобри намери*" на Бил Август. За истиот филм таа исто така ја освоила наградата за најдобра глумица на 28-те Гулдбаге награди.

Личен живот
-----------

Август е родена во Стокхолм. Таа двапати стапила во брак и двапати го менувала презимето. Нејзиниот прв брак бил во 1982 година со Клас Остергрен, со кого има една ќерка; бракот завршил со развод во 1989 година. Вториот брак бил во 1991 година со Бил Август, со кого има две ќерки; овој брак исто така завршил со развод, овој пат во 1997 година. Таа има три ќерки: Агнес, Аста и Алба.

Наводи
------

1. ↑  „Pernilla August". *sfi.se*. Посетено на 2 January 2017.
2. ↑  Domellöf-Wik, Maria (1 September 2016). „Pernilla August följer upp Svinalängorna". *Göteborgs-Posten*. Посетено на 11 April 2019.
3. ↑  Gritten, David (12 July 1992). „MOVIES : A Light on August : When Ingmar Bergman picked him to make 'The Best Intentions,' Bille August got more than a man could bargain for--an award-winning film, a new wife and the mantle of Great Scandinavian Director". *Los Angeles Times*. Посетено на 11 April 2019.
4. ↑  Dudar, Helen (26 July 1992). „UP AND COMING: Pernilla August; The Part Was Fine But Made Her Mad". *The New York Times*. Посетено на 11 April 2019.
5. ↑  Holden, Stephen (3 October 1998). „FILM FESTIVAL REVIEW; Very Bergman, With a Movie Within a Movie Made for TV". *The New York Times*. Посетено на 11 April 2019.
6. ↑  „Blommor av stål på Vasateatern". *Thatsup*. 27 October 2008. Архивирано од изворникот на 2020-10-09. Посетено на 11 April 2019.
7. ↑  Arbeiter, Michael (3 December 2015). „9 'Star Wars' Prequel Trilogy Actresses Worth Remembering Even In The Age Of Rey". Посетено на 11 April 2019. Наводот journal бара `|journal=` (help)
8. ↑  Britt, Ryan (21 December 2018). „'Star Wars' Finally Reveals Darth Vader's Real Father". *Fatherly*. Посетено на 11 April 2019.
9. ↑  Greydanus, Steven D. (30 November 2018). „What Is a Christmas Movie?". *National Catholic Register*. EWTN News, Inc. Посетено на 11 April 2019.
10. ↑  Vinney, Cynthia (9 December 2018). „10 Casting Decisions That Hurt The Star Wars Prequels (And 10 That Saved it)". *Screen Rant*. Посетено на 11 April 2019.
11. ↑  „Mary, Mother of Jesus". *TIME*. Time Inc. **154** (18–27): 113. 1999.
12. ↑  Bones, Jason B. (28 January 2011). „This Week in The Clone Wars: The Chosen One Learns About His Destiny". Посетено на 11 April 2019. Наводот journal бара `|journal=` (help)
13. ↑  Dawtrey, Adam (7 September 2011). „August's 'Beyond' enters Oscar race". *Variety*. Посетено на 7 September 2011.
14. ↑  „Архивиран примерок". Архивирано од изворникот на 2014-01-06. Посетено на 2014-01-06. Pernilla August: Derfor sagde jeg ja til Arvingerne
15. ↑  „Festival de Cannes: The Best Intentions". *festival-cannes.com*. Архивирано од изворникот на 2014-12-15. Посетено на 14 August 2009.
16. ↑  „Den goda viljan (1992)". Swedish Film Institute. 22 March 2014.
17. ↑  Mårtensson, Ulf. „Pernilla August on Phantoms and Ghosts". *Nordstjernan*. Посетено на 11 April 2019.
18. ↑  Johansson, Linda (15 April 2019). „Stjärnornas svenska barn berättar om sin uppväxt". *Expressen*. Посетено на 15 April 2019.
19. ↑  Sweet, Matthew (27 April 2003). „Pernilla August: Bergman, Jesus, Darth Vader - I have mothered them all". *The Independent*. Посетено на 11 April 2019.

Надворешни врски
----------------

* на IMDb
* на Шведската MDb